รัฐบาลไทย-ข่าวทำเนียบรัฐบาล-ดีอีเอส ลงนามสัญญามอบสิทธิ NT บริหารไทยคมหลังหมดสัมปทาน
วันศุกร์ที่ 30 กรกฎาคม 2564
ดีอีเอส ลงนามสัญญามอบสิทธิ NT บริหารไทยคมหลังหมดสัมปทาน
ดีอีเอส ลงนามสัญญามอบสิทธิ NT บริหารไทยคมหลังหมดสัมปทาน
ดีอีเอสลงนามสัญญาNTมอบสิทธิบริหารจัดการทรัพย์สินของโครงการดาวเทียมสื่อสารภายในประเทศหลังไทยคมสิ้นสุดสัมปทานนับถอยหลังวันโอนกิจการไทยคม4และ6กลับคืนสู่รัฐ11ก.ย.นี้“ชัยวุฒิ”ย้ําเป็นก้าวสําคัญของไทยสู่ความมั่นคงด้านการสื่อสารผ่านดาวทียมและรักษาสิทธิวงโคจร
วันนี้(30ก.ค.64)ได้มีการลงนามในสัญญามอบสิทธิบริหารจัดการทรัพย์สินของโครงการดาวเทียมสื่อสารภายในประเทศภายหลังสิ้นสุดสัญญาดําเนินกิจการดาวเทียมสื่อสารภายในประเทศระหว่างกระทรวงดิจิทัลเพื่อเศรษฐกิจและสังคม(ดีอีเอส)โดยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกับบริษัทโทรคมนาคมแห่งชาติจํากัด(มหาชน) (NT)โดยนาวาอากาศเอกสมศักดิ์ขาวสุวรรณ์กรรมการและรักษาการกรรมการผู้จัดการใหญ่NTโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลฯและนายมรกตเธียรมนตรีรองกรรมการผู้จัดการใหญ่สายงานโครงสร้างพื้นฐานNTร่วมเป็นสักขีพยาน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าการลงนามในสัญญาดังกล่าวเป็นไปตามมติของคณะกรรมการนโยบายอวกาศแห่งชาติและคณะกรรมการดิจิทัลเพื่อเศรษฐกิจและสังคมแห่งชาติที่เห็นชอบให้NTเป็นผู้บริหารจัดการทรัพย์สินของโครงการดาวเทียมสื่อสารภายในประเทศจนสิ้นสุดอายุทางวิศวกรรมของดาวเทียมหลังจากสิ้นสุดสัญญาสัมปทานกับบริษัทไทยคมจํากัด(มหาชน)ในวันที่10ก.ย.นี้
ทั้งนี้การให้NTซึ่งเป็นหน่วยงานของรัฐเข้ามาบริหารจัดการทรัพย์สินในโครงการนี้จะทําให้ประเทศไทยมีความมั่นคงด้านการสื่อสารโทรคมนาคมผ่านดาวเทียมมากยิ่งขึ้นซึ่งดาวเทียมสื่อสารถือเป็นโครงสร้างพื้นฐานที่สําคัญอย่างหนึ่งที่ให้บริการสาธารณะดังนั้นการให้บริการดาวเทียมสื่อสารจึงเป็นกลไกสําคัญในการลดความเหลื่อมล้ําในสังคมสําหรับเข้าถึงอินเทอร์เน็ตและการติดต่อสื่อสารและเป็นการสร้างความเชื่อมั่นให้แก่ผู้ใช้บริการดาวเทียมของไทย
“การมอบสิทธิให้NTเข้ามาบริหารจัดการทรัพย์สินของโครงการดาวเทียมสื่อสารในประเทศที่จะมีการโอนคืนมาให้กับรัฐหลังการสิ้นสุดสัมปทานไทยคมจะสร้างความต่อเนื่องในการให้บริการรวมทั้งเป็นการรักษาสิทธิในตําแหน่งวงโคจรของประเทศไทยทั้งดาวเทียมไทยคม4 (119.5องศาตะวันออก)และดาวเทียมไทยคม6 (78.5องศาตะวันออก)ซึ่งถือเป็นทรัพยากรที่มีมูลค่าทางเศรษฐกิจสูงไว้ได้”นายชัยวุฒิกล่าว
นาวาอากาศเอกสมศักดิ์ขาวสุวรรณ์กรรมการและรักษาการกรรมการผู้จัดการใหญ่บมจ.โทรคมนาคมแห่งชาติ(NT) กล่าวว่าการที่ได้รับมอบหมายให้เข้ามาดําเนินงานในครั้งนี้ยังเป็นการต่อยอดทางธุรกิจให้กับNTที่เป็นหน่วยงานของรัฐซึ่งการที่ภาครัฐมีดาวเทียมสื่อสารเป็นของตัวเองจะก่อให้เกิดความมั่นคงในกิจการโทรคมนาคมของประเทศและทําให้ผู้ใช้บริการเกิดความเชื่อมั่นรวมทั้งเป็นการส่งเสริมให้NTเป็นผู้ประกอบการดาวเทียมรายใหม่ให้แก่อุตสาหกรรมดาวเทียมของไทยเพิ่มทางเลือกให้กับผู้ใช้บริการและส่งเสริมให้มีการแข่งขันในกิจการสื่อสารและโทรคมนาคมผ่านดาวเทียมของไทยโดยผู้ใช้บริการและประชาชนจะเป็นผู้ได้รับประโยชน์สูงสุด
ด้านนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติกล่าวว่าการดําเนินการตามสัญญานี้จะมีผลบังคับใช้ตั้งแต่วันที่11ก.ย. 64โดยกระทรวงดิจิทัลฯต้องส่งมอบสิทธิบริหารจัดการทรัพย์สินของโครงการดาวเทียมสื่อสารภายในประเทศเพื่อให้NTนําไปประกอบกิจการโทรคมนาคมประเภทดาวเทียมในลักษณะที่เป็นการให้บริการการสื่อสารผ่านดาวเทียมทั้งด้านโทรคมนาคมและด้านการกระจายเสียงวิทยุและโทรทัศน์ทั้งภายในประเทศและต่างประเทศรวมทั้งการประกอบกิจการหรือการให้บริการที่เกี่ยวข้องอาทิการใช้ช่องสัญญาณดาวเทียม(Transponder)เพื่อสนับสนุนงานของหน่วยงานรัฐ
สําหรับการดําเนินการเกี่ยวกับการส่งมอบสิทธิบริหารจัดการทรัพย์สินโครงการนี้รมว.ดีอีเอสจะมีการแต่งตั้งคณะกรรมการประสานงานการบริหารจัดการทรัพย์สินขึ้นมา1ชุดประกอบด้วยปลัดกระทรวงดีอีเอสเป็นประธานและผู้แทนกระทรวงฯกับผู้แทนบริษัทฝ่ายละเท่าๆกันเป็นกรรมการรวมถึงผู้ที่มีส่วนเกี่ยวข้องเป็นที่ปรึกษาหรือร่วมเป็นกรรมการในการประสานงานเกี่ยวกับประเด็นต่างๆตามความตกลงร่วมกันระหว่างคู่สัญญาทั้งการถ่ายทอดองค์ความรู้การตรวจสอบข้อมูลร่วมกันในเรื่องค่าใช้จ่ายและค่าตอบแทนการใช้สิทธิบริหารจัดการทรัพย์สินโดยค่าตอบแทนรวมในแต่ละปีอิงอยู่บนพื้นฐานรายได้และกําไรของดาวเทียมทั้ง2ดวงเป็นต้น
ทั้งนี้เพื่อให้ดีอีเอสและNTปฏิบัติตามสัญญากฎหมายและข้อกําหนดของสหภาพโทรคมนาคมระหว่างประเทศหรือITU (International Telecommunication Union)ที่เกี่ยวข้องในการบริหารจัดการดาวเทียม
*********